Шлях да атрымання даверу з боку сусветнага супольніцтва да цывілізацыйнай сталасці беларускага грамадства пралягае праз гатоўнасць грамадства прыняць на сябе рызыкі глабалізацыі, праз пошук свайго месца ў глабальным светаўладкаванні, праз гатоўнасць да пошуку ўзаемаразумення ўнутры грамадства, праз разуменне дзяржавай сваёй гістарычнай адказнасці перад астатнім светам за будучыню нацыі. Увасабленне ў жыццё гэтых духоўных імператываў жыццяздольнасці нацыі ёсць актуальнае пацвярджэнне наяўнасці ў беларускага грамадства інтэлектуальнага, арганізацыйнага і духоўнага патанцыялу для забяспячэння далейшага гістарычнага быцця беларускага этнасу.